Ons bied twee opsies om jou in die netwerk en aan die gang te kry - 'n basiese opsie en 'n premium-een.
Kortliks kom dit daarop neer dat die basiese opsie jou sigbare "huisvesting" op ons werf gee, maar die onus lê steeds grootliks op jou om jou eie potjie te krap. As ons vir jou werk kry, moet jy ons darem ook 'n fooitjie betaal vir die moeite, maar verder kos dit jou niks.
Met die premium-opsie doen ons ook heelwat van ons kant af. Ons probeer jou help om jou inkomste te verhoog deur aan jou 'n eie lêplekkie op ons werf te verskaf, saam met jou persoonlike kontakbesonderhede en 'n volledige professionele profiel. Nog iets wat ons doen is om jou waar moontlik via jou profielblad te bemark net waar ons kan, enige werk wat moontlik uitgedeel kan word aan premium-lede aan te bied en te help met administrasie en regskwessies en kontrakte of wat jy ookal benodig. O ja, en ons gee jou ook onbeperkte toegang tot ons premium-webblad.
Maar voordat jy armoede bepleit en besluit om summier die gratis opsie te omhels, kyk darem eers na ons vergelykende tabel hieronder. Dis net sodat jy seker is dat jy werklik die regte besluit neem. En onthou ook dat daar geen verpligting op jou rus nie. Jy kan enige tyd van opsie verander - vorentoe of agtertoe.
Enige werk wat deur middel van die blootstelling in SA Vryskutskrywer verkry word, is onderhewig aan 'n 15%-agentskapsfooi betaalbaar aan SA Vryskutskrywer wanneer 'n kliënt die finale betaling doen.
Enige werk wat deur SA Vryskutskrywer aan 'n basiese netwerklid verskaf word, geskied op 'n 40/60-basis waar die 40% aan die basiese lid betaalbaar sal wees.
Geen profielblad met persoonlike kontakbesonderhede nie.
Kontak met skrywers word slegs deur middel van SA Vryskutskrywer gedoen.
Aantal spesialiteitsvelde beperk tot slegs twee en geen CV word gelaai.
Geen gratis toegang tot premium-inhoud.
Geen gratis template of dokumente
Geen gratis blootstelling in die nuusbrief.
Lidmaatskap beloop slegs R 34,95 per maand.
Waar werk deur middel van die profielblad ingekry word, is geen agentskapsfooi is aan SA Vryskutskrywer betaalbaar nie.
Enige werk wat deur SA Vryskutskrywer aan 'n premium netwerklid verskaf word, geskied op 'n 60/40-basis waar die 60% aan die premium lid betaalbaar sal wees.
Gratis template en dokumente vir die bedryf van 'n vryskutbesigheid.
Gereelde blootstelling in die nuusbrief.
Waarom moet ek die betaalde opsie kies?
Jy het 'n beter kans om meer kliënte en werk te werf as 'n Premium-vryskutlid omdat jy 'n eie profielblad met jou persoonlike kontakbesonderhede kry. Jy bespaar ook heelwat geld omdat jy geen agentskapsfooie betaal nie en onbeperkte toegang tot ons premium-inhoud het. Verder kan jy jou spesialiteitsvelde byvoeg soos wat jy wil. Ons help jou ook om werk te kry omdat ons Premium-lede se profielblaaie oral bemark. En daar is altyd hulp naby met enige administratiewe sleurwerk.
Kan ek van plan verander?
Enige tyd. Jy kan jou plan van die Basiese opsie na Premium verander. Alternatiewelik kan jy jou Premium-opsie na 'n Basiese een verlaag en steeds vir die duur van jou Premium-intekening al die voordele geniet voordat die Basiese plan intree. En al die tyd behou jy steeds jou aanlyn-teenwoordigheid.
Skrywers kan die netwerk opgeneem word deur 'n kort, maar redelik volledige CV met 'n onlangse kop-en-skouersfoto saam met hul inskrywing in te stuur.
Skrywers word onmiddellik ná aanvaarding van 'n algemene ooreenkoms met SA Vryskutskrywer in die netwerk opgeneem. In die geval van premiumlede word die skrywer se persoonlike profielblad binne vyf ure na ontvangs van subskripsie op die internet gelaai.
Netwerkers móét voltydse vryskutwerkers wees; met ander woorde, jou vryskutwerk kan nie jou tweede inkomste wees terwyl jy 'n permanente werk het waar jy 'n maandelikse salaris verdien nie.